Res Bejlis
Res Bejlis fuit actio iudicialis Menachem Mendel Bejlis Iudaeo anno 1913 Kioviae intenta, qua ille accusatus est pueri annos 12 nati, Andreae Juščinskij, rituum Iudaeicorum causa die 12 Martii 1911 interficiendi. Accusatio caedis ritualis a sectatoribus centuriarum nigrarum instituta, a pluribus viris publicis, ut ministro iustitiae Ioanne Ščeglovitov, suscepta est. Investigatores loci, qui putaverant rem de caede ultionis causa commissa agi, ab actione submoti sunt. Quattuor menses postquam cadaver Juščinskij inventum est, Bejlis, qui procurator in officina prope hunc locum laborabat, sceleris suspectus, a vigile comprehensus est et in carcere duo annos fuit. Causa Kioviae a die 23 Septembris ad diem 28 Octobris anni 1913 acta est, comitantibus ex una parte strenua contentionibus antisemiticis, ex altera acclamationibus defensorum Russiae et aliorum civitatum. Denique Bejlis absolutus est. Investigatores credunt veros interfectores fuisse Veram Čeberjak mercatricem furtorum et sontes eius latibuli, quamquam haec quaestio manet insoluta. Res Bejlis fuit famosissima actio iudicialis Russiae ante res novas Octobres.